open-index/open-wikipedia-markdown huggingface dataset:
Jack St. Clair Kilby

**Jack St. Clair Kilby** (dilahirkan pada 8 November 1923 di Jefferson City, meninggal dunia 20 Jun 2005 di Dallas, Texas) ialah seorang jurutera elektrik Amerika Syarikat yang terkenal kerana mereka cipta (bersama Robert Noyce) litar bersepadu ketika bekerja di Texas Instruments (TI) pada 1958. Beliau juga merupakan pencipta kalkulator pegang dan pencetak terma.

Pada 10 Disember 2000 Jack Kilby dianugerahkan Hadiah Nobel dalam Fizik di Stockholm, Sweden sebagai tokoh pertama merekacipta litar bersepadu monolitik atau dikenali sebagai mikrocip.

## Paten Kilby
*  *Plug-in Circuit Units*, difailkan Disember 1953, diberikan Jun 1959, kepada Globe-Union, Inc.
*  *Semiconductor Structure Fabrication*, difailkan Mei 1959, diberikan Januari 1963
*  *Miniature Semiconductor Integrated Circuit*, difailkan Mei 1959, diberikan Disember 1963
*  *Miniature Semiconductor Network Diode and Gate*, difailkan Mei 1959, diberikan Jun 1964
* U.S. Patent 3,138,743 *Miniaturized Electronic Circuits*, difailkan 6 Februari 1959, diberikan Jun 1964
*  *Miniaturized Self-contained Circuit Modules*, difailkan Mei 1959, diberikan Jun 1964
*  *Semiconductor Structure Fabrication*, difailkan Mei 1959, diberikan April 1969
*  *Thermal Printer*, difailkan Oktober 1965, diberikan Februari 1970
* U.S. Patent 3,819,921 *Miniature Electronic Calculator*, difailkan September 1967, diberikan Jun 1974

## Rujukan

## Pautan luar
* www.engr.wisc.edu/alumni
* "Jack St. Clair Kilby", biografi oleh Texas Instruments
* Syarahan Nobel Mr Kilby Nobelprize.org
Enrico Fermi

**Enrico Fermi** (29 September 1901 - 28 November 1945) merupakan seorang tokoh saintis Itali yang bertanggungjawab dalam pencarian formula dan kaedah tepat bagaimana atom dapat dipisahkan untuk menghasilkan tenaga nuklear.

Atas kejayaan Fermi ini, beliau yang dilahirkan pada 29 September 1901 di Rome], Itali telah dianugerahkan Hadial Nobel pada 1938.

Fermi yang meninggal dunia pada 28 November 1954, menjadi profesor dalam bidang Fizik Teoritikal di University of Rome pada 1927.

## Rujukan

## Pautan luar
* http://www.tutor.com.my/tutor/estidotmy/index.asp?y=2003&dt=0325&pub=ESTIDOTMY&sec=Dunia_Saintis&pg=ds_01.htm
H. Robert Horvitz

Tokoh **Prof. Dr. H. Robert Horvitz** dilahirkan pada 8 Mei 1947 memperoleh anugerah Nobel bernilai RM3.8 juta itu adalah hasil penemuan beliau dan rakan-rakannya mengenai bagaimana gen-gen tertentu menyebabkan kematian sel.

## Pautan luar
* http://www.tutor.com.my/tutor/estidotmy/index.asp?y=2003&dt=0226&pub=ESTIDOTMY&sec=Dunia_Saintis&pg=ds_01.htm
Baruch Blumberg

**Baruch Samuel Blumberg** (28 Julai 1925 – 5 April 2011) ialah seorang doktor Amerika yang memenangi Hadiah Nobel dalam Fisiologi atau Perubatan tahun 1976 (dengan Daniel Carleton Gajdusek) bagi kejayaannya menemui vaksin Hepatitis B pada 1967. Beliau merupakan Presiden *American Philosophical Society* daripada 2005 hingga kematiannya.

Blumberg meninggal pada 5 April 2011, selepas memberikan ucap utama di *International Lunar Research Park Exploratory Workshop* yang diadakan di *NASA Ames Research Center*.

## Rujukan

## Pautan luar

*Telegraph obituary
*''The New York Times'' obituary
*[Baruch Blumberg tells his life story at [Web of Stories]]
*"Baruch S. Blumberg: Bold Exploration and Pioneering Research" The John W. Kluge Center
*Baruch S. Blumberg NASA/Library of Congress Chair in Astrobiology.htm
Mario J. Molina

**Mario J. Molina** (**José Mario Molina-Pasquel Henríquez**) (19 Mac 1943) tokoh rakyat Mexico, salah seorang pemenang Hadiah Nobel pada tahun 1995 bersama tiga rakannya yang lain kerana membuat penemuan penting mengenai bahaya bahan kimia Cloroflorokarbon (CFC) yang membahayakan lapisan ozon. Mario Molina merupakan rakyat Mexico pertama yang memenangi Hadiah Nobel.

Mario Molina juga adalah seorang profesor di Massachusetts Institute of Technology di Boston, Amerika Syarikat dan giat dalam usaha untuk menyelamatkan alam sekitar.

## Pautan luar
* almaz.com/nobel/chemistry/1995b.html
* enews.tufts.edu/stories/032603Molina.htm
* www-eaps.mit.edu/molina/links.html
* http://www.tutor.com.my/tutor/estidotmy/index.asp?y=2003&dt=0827&pub=ESTIDOTMY&sec=Dunia_Saintis&pg=ds_01.htm
Ahmad Zewail

**Dr. Ahmad Zewail** seorang tokoh pakar sains Mesir telah dianugerahkan dengan Hadiah Nobel 1999 dalam bidang kimia.

Dr. Zewail merupakan saintis Islam kedua selepas Prof. Abdus Salam, rakyat Pakistan yang menerima anugerah berprestij tersebut di atas jasanya untuk penemuan *Femto Second*, iaitu kaedah mengesan pergerakan atom dan molekul menerusi sukatan waktu yang tepat.

Penemuan tersebut dikatakan berupaya mengesan ukuran jarak dalam unit bagi pergerakan molekul iaitu bersamaan dengan 1/100 juta sentimeter manakala kelajuan diukur berdasarkan satu kilometer sesaat.

Dengan bantuan *Femto Laser*, ia akan membolehkan sukatan unit masa untuk pergerakan yang bersamaan dengan 100 Femto Second. 

Beliau kini menetap di San Marino, California bersama isterinya Dema Zewail yang merupakan ahli perubatan di Universiti California, Los Angeles (UCLA). Dia mendapat kerakyatan Amerika Syarikat pada 1982.

Sementara itu beliau juga pernah menyandang Anugerah Kerusi Linus Pauling bagi mengiktiraf saintis dalam bidang Fizik Kimia di California Institute of Technology, Pasadena sejak tahun 1990.

Fakta menarik Dr. Ahmad Zewail
* Saintis Islam kedua yang mendapat Anugerah Nobel dalam bidang kimia pada tahun 1999.
* Beliau dilahirkan pada 26 Februari 1946 di Mesir.
* Ibu bapanya begitu mengharapkan beliau menjadi seorang profesor. Malah sejak kecil lagi, ibu bapanya telah meletakkan tanda nama "Dr. Ahmed" di bilik bacaannya.
* Selain membaca, beliau sangat meminati muzik.
* Beliau tidak meminati Sains Sosial kerana ia memerlukan seseorang itu mengingat sesuatu subjek sedangkan beliau lebih suka bertanya "kenapa" dan "bagaimana".
* Minatnya dalam bidang matematik dan kimia bermula sejak kecil. Beliau pernah membina beberapa buah alat uji kaji termasuklah sebuah radas daripada alat pembakar milik ibunya (yang digunakan untuk membuat kopi).
* Bapa kepada empat orang cahaya mata itu memiliki dua kewarganegaraan iaitu Mesir dan Amerika Syarikat.
* Beliau memegang dua jawatan profesor di Caltech iaitu Profesor Fizik dan Kimia.

## Pautan luar
* http://www.tutor.com.my/tutor/estidotmy/index.asp?y=2003&dt=0128&pub=ESTIDOTMY&sec=Dunia_Saintis&pg=ds_01.htm
Abdus Salam

**Prof. Abdus Salam** (lahir 1926M di Jhang, Pakistan dan meninggal dunia 21 Disember 1996 di Oxford, England dan dikebumikan di Pakistan) adalah seorang ahli fizik teori Pakistan yang pernah menerima anugerah Hadiah Nobel dalam Fizik.

## Latar belakang
Bapa Abdus Salam merupakan pegawai dalam Jabatan Pendidikan dalam daerah pertanian. Kelurga Abdus Salam mempunyai tradisi pembelajaran dan alim.

Latar pendidikan beliau ialah, melanjutkan pengajian di Government College, Pakistan dan mendapat Ijazah Sarjana melanjutkan pengajian di St.John College, Cambridge, England dan memperoleh Doktor Falsafah.

## Sumbangan
Sumbangan beliau adalah beliau mengajar di Government College, 
mengajar di beberapa universiti di Cambridge, mendirikan *International Centre for Theoretical Physic* (ICTP) yang dibiayai oleh UNESCO dan IAEA, di samping menyimpan wang untuk pembangunan negara Islam.

## Anugerah
Anugerah yang beliau perolehi ialah Hadiah Nobel dalam Fizik pada tahun 1979 kerana penyelidikan tentang teori elektro-lemah, melalui penyelidikan tersebut beliau menemui partikel W dan Z yang kemudian menjadi model piawai penyelidikan dalam bidang fizik kuasa tinggi.

## Pendapat mengenai gerakan pengislaman ilmu pengetahuan
Abdus Salam termasuk ilmuan Muslim yang tidak bersetuju dengan gerakan 'Pengislaman Ilmu Pengetahuan", menurutnya, kesahihan kebenaran ilmiah hanya dapat dibuktikan melalui kriteria ilmu pengetahuan itu sendiri, dan bukannya berdasarkan pertimbangan agama metafizik atau estetika. Walau bagaimanapun, komitmen keislaman Salam memang tidak diragukan.

## Pautan luar
* http://almaz.com/nobel/physics/1979b.html
* http://www.nobel.se/physics/laureates/1979/salam-bio.html
* http://www.ictp.trieste.it/ProfSalam/
Sydney Brenner

**Sydney Brenner** merupakan seorang tokoh penerima Hadiah Nobel tahun 2003.

## Pautan luar
* Sydney Brenner - Curriculum Vitae
* Sydney Brenner
* Sydney Brenner - Autobiography
Halimi Sharbaini

**Halimi Sharbaini** ialah seorang guru di Malaysia. Beliau telah dilantik menjadi pengetua pertama di Sekolah Sultan Alam Shah ketika penubuhannya pada 1963. Beliau pernah dilantik sebagai salah seorang kumpulan pertama menjadi Ahli Suruhanjaya Perkhidmatan Pelajaran pada 1974. Beliau pernah menjadi guru sementara di Sekolah Clifford, Kuala Lipis.

## Anugerah dan pengiktirafan

### Darjah kebesaran

* 
** Johan Setia Mahkota (J.S.M.) - 1978
** Ahli Mangku Negara (A.M.N.) - 1966

### Senama
Nama beliau telah diabadikan di salah sebuah rumah kediaman Sekolah Sultan Alam Shah dengan nama Rumah Halimi.

## Rujukan
Al-Khawarizmi

**Abu Abdullah Muhammad Ibn Musa Al-Khawarizmi**  ***'  atau ***' **** atau juga dikenali sebagai **Al-Khawarizmi** sahaja (780 - 850) ialah seorang pakar dalam bidang matematik, astronomi dan geografi dari Iran. Al-Khawarizmi juga dikenali sebagai bapa algebra.

## Al-Khawarizmi sebagai guru aljabar di Eropah
Beliau telah menciptakan pemakaian sekan dan tangen dalam penyelidikan trigonometri dan astronomi. Dalam usia muda, beliau bekerja di bawah pemerintahan Khalifah al-Ma’mun di Bayt al-Hikmah di Baghdad. Beliau bekerja dalam sebuah balai cerap iaitu tempat mempelajari ilmu hisab dan astronomi. Al-Khawarizmi juga dipercayakan untuk memimpin perpustakaan khalifah. Beliau pernah memperkenalkan angka-angka India dan cara-cara perhitungan India pada dunia Islam. Beliau juga merupakan seorang penulis ensiklopedia dalam pelbagai disiplin. Al-Khawarizmi ialah seorang tokoh yang pertama kali memperkenalkan aljabar dan hisab. Banyak lagi ilmu pengetahuan yang beliau pelajari dalam bidang matematik. Beliau juga menghasilkan konsep-konsep matematik yang begitu terkenal yang masih digunakan sampai sekarang.

## Rujukan

## Pautan luar

* Al - Khawarizmi ahli matematik teragung, Tutor
Gunung Tebu

**Gunung Tebu** merupakan sebuah gunung yang terdapat di negeri Terengganu Darul Iman, Malaysia. **Gunung Tebu** mempunyai ketinggian setinggi 1,039 meter (3,408 kaki).

Gunung Tebu adalah kemuncak ke 8 tertinggi di Terengganu dengan ketinggian kira-kira 1,039 meter (m) dari paras laut. Ia terletak di Hutan Simpan Gunung Tebu dalam daerah Besut di negeri Terengganu. Keunikan bentuk muka buminya menarik kunjungan pendaki tempatan dan luar negara.

Tempat menarik sepanjang mendaki ke puncak Gunung Tebu,di antaranya adalah Hutan Lipur Lata Belatan, Batu Mat Hasan, Jendela Pandang, Batu Mahkamah, Batu Pelana Kuda, dan Batu Madrasah. Jika cuaca yang cerah dan awan  yang kurang, pendaki-pendaki akan dapat melihat dua pulau yang terkenal di Negeri Terengganu iaitu Pulau Redang dan Pulau Perhentian dari puncak Gunung Tebu.

Mendaki Gunung Tebu melalui trek yang sepanjang hampir 10 kilometer ini memakan masa selama 4 hingga 5 jam bagi pendaki yang sudah berpengalaman. Bagi pendaki-pendaki yang kurang berpengalaman, pendakian ke puncak mungkin akan mengambil masa selama 6 hingga 7 jam. Perjalanan yang mengambil masa yang agak lama menyebabkan para pendaki kebiasaannya berkhemah di puncak gunung tersebut.  

Mereka yang ingin mendaki Gunung Tebu perlu mendapatkan kebenaran bertulis dari Pejabat Hutan Negeri Terengganu dan melaporkan diri di balai polis terdekat sebelum memulakan pendakian. 

Pendakian akan bermula di Hutan Lipur Lata Belatan dan bayaran masuk sebanyak RM5 akan dikenakan di pintu masuk oleh pengawal keselamatan yang bertugas.

Tidak terdapat sumber air di puncak gunung Tebu, oleh itu ia tidak sesuai sebagai tempat untuk berkhemah.

## Mukabumi
Gunung Tebu mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

Di kaki Gunung Tebu ini juga terletak Hutan Lipur Lata Belantan yang merupakan tempat perkelahan yang popular dikalangan penduduk setempat dan para pelancong.

Lihat juga (Pelancongan di Terengganu)

## Rujukan


## Pautan luar
* Gunung Tebu
Bukit Kapal

**Bukit Kapal** merupakan sebuah bukit yang terdapat di negeri Terengganu, Malaysia. Tingginya 790 meter.

Bukit Kapal mempunyai kawasan hutan Dipterokarp Bukit, dan hutan Dipterokarp Atas.
Gunung Pulang

**Gunung Pulang** merupakan sebuah gunung yang terdapat di negeri Pahang Darul Makmur, Malaysia. **Gunung Pulang** mempunyai ketinggian setinggi 1,063 meter. 

Gunung Pulang mempunyai kawasan hutan Dipterokarp Bukit, dan hutan Dipterokarp Atas.

## Rujukan


## Pautan luar
Gunung Bakar

**Gunung Bakar** (Palas) merupakan sebuah gunung yang terdapat di negeri Pahang Darul Makmur, Malaysia. Gunung Bakar mempunyai ketinggian setinggi 914.4 meter. Ia terletak di Taman Negara Kuala Tahan. 

Gunung Bakar (Palas) mempunyai kawasan hutan Dipterokarp Bukit, hutan Dipterokarp Atas dan kawasan hutan Montane. Gunung Bakar juga telah dibangunkan oleh kerajaan sebagai sektor pelancongan di Taman Negara Kuala Tahan dengan memperkenalkan pakej pelancongan baharu iaitu mendaki Gunung Bakar. Pakej ini membolehkan penggemar aktiviti lasak seperti mendaki dapat menikmati keindahan alam se­mula jadi Gunung Bakar. Selain meran­cak­kan lagi industri pelancongan negara, ia turut bertujuan untuk memberikan limpahan ekonomi kepada penduduk setempat.

## Rujukan


## Pautan luar
Gunung Irong

**Gunung Irong** merupakan sebuah gunung yang terletak di Mukim Ulu Tembeling, Daerah Jerantut, Pahang, Malaysia.  Titik ketinggian bagi Gunung Irong ialah .  Ia terletak kira-kira  dari timur laut ke ibu negara Malaysia, Kuala Lumpur. 

Gunung Irong mempunyai kawasan hutan dipterokarpa bukit dan hutan dipterokarpa atas. Gunung ini juga terletak di dalam kawasan Hutan Simpan Berkelah (Jerantut).

## Rujukan


## Pautan luar
* Annual Report<br>Malaysia. Jabatan Penyiasatan Kajibumi<br>1981 - Geology
Gunung Angus

**Gunung Angus** merupakan sebuah gunung yang terletak di sempadan Mukim Ulu Tembeling dan Mukim Pedah dalam Daerah Jerantut, Pahang, Malaysia. Titik ketinggian bagi Gunung Angus ialah . Ia terletak kira-kira  timur laut ke ibu negara Malaysia, Kuala Lumpur.

Gunung Angus mempunyai kawasan hutan dipterokarpa bukit dan hutan dipterokarpa atas. Gunung ini terletak di dalam kawasan sempadan rizab antara Hutan Simpan Tekai Tembeling dan Hutan Simpan Tekam. Gunung Angus juga merupakan kawasan punca bagi anak sungai yang bernama iaitu Sungai Terkacir dan Sungai Gunung Angus yang merupakan anak sungai kepada Sungai Jemar kemudian Sungai Tekai serta ia mempunyai anak sungai tidak bernama dengan dikenali juga sebagai lembangan.

Berdasarkan maklumat dalam peta topografi terbitan Jabatan Ukur dan Pemetaan Malaysia (JUPEM), gunung ini terletak dalam kawasan yang berbukit-bukau serta ia berdekatan dengan Gunung Laris. Ia ditumbuhi dengan kawasan hutan primer.

## Rujukan
Gunung Tapis

**Gunung Tapis** yang terletak di hulu Sungai Lembing , Kuantan, Pahang Darul Makmur, Malaysia, mempunyai ketinggian setinggi 1,511 meter (4,960 kaki).

Gunung Tapis mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

## Kemalangan
Pada 10 Jun 2012, Mohammad Ngah yang menjadi pemandu arah Ekspedisi Mendaki Gunung Tapis maut dihempap dahan pokok. Beliau bersama 25 pelajar dan pensyarah Kolej Komuniti Kuantan. Polis dari Balai Polis Sungai Lembing memaklumkan bahawa ekspedisi itu memulakan perjalanan pukul 8 pagi. Satu dahan pokok tumbang dan menghempap kepala mangsa.Sementara Mohammad Shah Mohd. Rawi, 29 hanya cedera ringan. Helikopter Polis Diraja Malaysia digunakan untuk menghantar mangsa ke Hospital Tengku Ampuan Afzan, Kuantan untuk bedah siasat. 


Fail:Gunung-tapis-01.jpg
Fail:Gunung-tapis-02.jpg
Fail:Gunung-tapis-03.jpg
Fail:Gunung-tapis-04.jpg
Fail:Gunung-tapis-05.jpg
Fail:Gunung-tapis-06.jpg


## Permohonan permit

*Gunung Tapis* di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Kuantan/ Pekan/ Maran sebelum pendakian dan pada hari dan waktu berkerja.

## Rujukan


## Pautan luar
Kemungkinan ralat bulatan

Dalam sains ketenteraan peluru berpandu, **kemungkinan ralat bulatan** atau *circular error probable* adalah ukuran mudah ketepatan sesuatu sistem senjata.

Hentaman peluru hampir dengan sasaran cenderung mengikut taburan normal sekitar titik sasaran, dengan kebanyakannya agak dekat, semakin jauh dan jauh, dan amat sedikit amat jauh.

Pakar mathematik menggambarkan ciri-ciri pola ini menurut sisihan piawainya, tetapi kaedah yang lebih mudah adalah menyatakan garispusat bulatan yang dalamnya terdapat 50% tembakan akan kena. Jejari adalah Kemungkinan ralat bulatan "circular error probable", biasanya dipendekkan kepada **CEP**.

Untuk kebanyakan senjata, CEP meningkat dengan jarak, jadi ia patut dinyatakan untuk jarak tertentu, atau pada sudut tertentu.

Dalam kes peluru yang menghentam pada sudut cetek pada permukaan bumi, pola melonjong menjadi bujur. Ini boleh dibayangkan sebagai bujur yang dibentuk oleh satah permukaan Bumi bersudut tepat dengan kon ralat. Dalam kes ini, CEP digambarkan sebagai apa akan berlaku jika peluru menghentam permukaan secara menegak, dan ia mesti disedari bahawa pada sudut cetek ia akan membujur. 

Ia patut diingati bahawa konsep CEP hanya bermakna sekiranya tersasar dibahagi samarata. Ini biasanya tidak benar untuk peluru panduan jitu "precision-guided munitions".

Satu lagi perkara penting untuk diingati mengenai CEP adalah jika 50% peluru menghentam dalam bulatan, jadi 50% yang lain mendarat di luarnya!
Gunung Ulu Kemapan

**Gunung Ulu Kemapan** ialah sebuah gunung yang terdapat di negeri Pahang Darul Makmur, Malaysia. Tingginya setinggi 854 meter (2,802 kaki).

Gunung Ulu Kemapan mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

## Rujukan


## Pautan luar
* Journal of the Malaysian Branch of the Royal Asiatic Society, Volumes 4-5<br>1926 - Malayan languages
Peluru berpandu Trident

**Peluru berpandu balistik Trident** adalah peluru berpandu balistik antara benua (ICBM) yang dilengkapi dengan kepala peletup nuklear dan dilancarkan melalui kapal selam, menjadikannya SLBM.

Trident I (C4) pertama sekali ditauliahkan pada 1979 dan dibersarakan secara berperingkat sepanjang 1990an dan awal 2000an. Trident II (D5) pertama sekali ditauliahkan pada 1990 dan dicadangkan digunakan sehingga selepas 2020.

Misil Trident I, dan Trident II, digunakan dalam kapal selam kelas Ohio, setiap satu mampu membawa 24 misil. Trident II juga dibekalkan kepada United Kingdom yang melengkapi misil tersebut dengan kepala peledak mereka sendiri dan dibawa oleh kapal selam Vanguard angkatan tentera laut British sendiri.

Trident II (D5) merupakan tiga-tahap, bahan api pepejal, dikendali inertia FBM dengan jarak melebihi 7,400 kilometers (4,600 batu). Jarak kedua model peluru berpandu ditingkatkan lagi dengan menggunakan aerospike, unjuran keluar teleskop yang mengurangkan geseran sehingga 50 peratus. Trident II lebih maju berbanding Trident I (C4) dengan muatan beban yang lebih. Kesemua tiga tahap Trident II di buat dari graphite epoxy, yang kerangka integrated beerti pengurangan berat yang banyak.

Pelancaran dari kapal selam berlaku di bawah permukaan air, ia ditolak keluar daripada kelonsong pelancar dengan tekanan gas yang dihasilkan oleh "penjana gas", motor roket pepejal diletak di dasar tiub misil dan membakar ke dalam tiub itu. Selepas peluru berpandu meninggalkan tiub dan keluar melalui air di atas kapal selam (dalam gelembung udara -- air tidak pernah bersentuhan dengan misil) motor tahap pertama menyala, aerospike mengunjur, dan tahap penguat bermula. Dalam tempoh dua minit, selepas motor tahap ketiga bermula, peluru berpandu itu meluncur melebihi 6,100 meter (20,000 kaki) sesaat.

Rekabentuk C4 dan D5 meletakkan peluru berpandu ini dalam 'keluarga' yang bermula pada tahun 1960 dengan Polaris (A1, A2 dan A3) dan berterusan sehingga ke tahun 1971 Poseidon (C3) kepada dua versi  Trident.

## Spesifikasi
**Trident I (C4) - Ciri-ciri umum**
* Fungsi Utama: Strategic Nuclear Deterrence
* Kontraktor: Lockheed Martin Missiles and Space, Sunnyvale, Calif.
* Tujahan: Roket bahan api pepejal tiga tahap
* Panjang: 10.2 meter (34 kaki)
* Berat: 33,142 kilogram (73,000 paun)
* Diameter: 1.8 meter (74 inci)
* Jarak: 7400 kilometers (4,600 batu)
* Sistem Kendalian: Inertial
* Kepala peledak: Nuklear multiple independently targetable reentry vehicles (MIRV). Sehingga tujuh W76 (100 kt) kepala peledak (Mark 4).
* Tarikh beroperasi: 1979

**Trident II (D5) - Ciri-ciri Umum**
* Fungsi Utama: Strategic Nuclear Deterrence
* Kontraktor: Lockheed Missiles and Space Co., Inc., Sunnyvale, Calif.
* Kos per unit: $30.9 juta
* Janakuasa: Roket bahan api pepejal tiga peringkat
* Panjang: 13.41 meter (44 kaki)
* Berat: 58,500 kg (130,000 poun)
* Diameter: 2.11 meter (83 inci)
* Jarak: Melebihi 7400 kilometer (4,600 batu)
* Sistem Kendalian: Inertial
* Kepala Peledak: Nuklear MIRV. Sehingga lapan W88 (475 kt) kepala peledak (Mark 5).
* Tarikh beroperasi: 1990
HMS Kangaroo

***HMS Kangaroo*** ialah kapal pemusnah kelas Quail (B) mula dibina Palmers Shipbuilding and Engineering Company di Jarrow-on-Tyne pada 29 Disember 1899, dilancarkan pada 8 September 1900 dan siap pada Julai 1901. *HMS Kangaroo* dijual sebagai besi buruk kepada M. Yates pada 23 Februari 1920 tetapi dijual kembali kepada Thomas W. Ward dan dipecahkan di Milford Haven pada Jun 1920.
Traci Harding

**Traci Harding** adalah penulis Australia. Hasil karyanya menggabungkan fantasi, fakta, sejarah, dan kepercayaan luar biasa.

Traci Harding lahir dan dibesarkan di Sydney, Australia.

## Buku
**The Ancient Future* trilogy, mengandungi :
***The Ancient Future: The Dark Age* (1996)
***An Echo in Time: Atlantis* (1997)
***Masters of Reality: The Gathering* (1998)
**The Alchemist's Key* (1999)
**The Celestial Triad*, mengandungi:
***Chronicle of Ages* (2000)
***Tablet of Destinies* (2001)
***Cosmic Logos* (2002)
**Ghostwriting* (2002) (cerita pendek)
**The Book of Dreams* (2003)

## Pautan luar
*Traci Harding's Website
Claude Joseph Rouget de Lisle

**Claude Joseph Rouget de Lisle** (10 Mei 1760 - 26 Jun 1836) ialah penggubah Perancis yang mengarang *[[La Marseillaise]]*, lagu kebangsaan Perancis pada tahun 1792.

## Biografi ringkas
Dilahirkan di Lons-le-Saunier, Jura, Rouget de Lisle menyertai angkatan tentera sebagai jurutera dan memperoleh pangkat kapten. *La Marseillaise*, lagu yang telah mengabadikannya, digubah ketika beliau ditempatkan di Strasbourg pada April 1792. Beliau menulis kedua-dua lirik dan muzik untuk lagu tersebut selepas menyertai sebuah majlis makan malam.

Pada mula-mulanya, lagu *La Marseillaise* itu dinamakan *Chant de guerre de l'armée du Rhin* ("Lagu Perang Angkatan Tentera Darat Rhine), tetapi kemudiannya ditukar menjadi *Marseillaise* selepas lagu ini diterimaguna oleh para sukarelawan dari Provençal yang diturunkan oleh Barbaroux ke Paris. Angkatan sukarelawan ini terkenal untuk herdikan Istana Tuileriese pada 10 Ogos semasa Revolusi Perancis.

Rouget de Lisle adalah penyokong republik yang sederhana. Beliau kemudian dipecat daripada angkatan tentera dan dipenjarakan, tetapi dibebaskan semasa revolusi balas.

Rouget de Lisle menulis beberapa lagu yang lain yang serupa dengan jenis *Marseillaise*. Pada tahun 1825, beliau menerbitkan *Chants français* (*Lagu-lagu Perancis*) yang merupakan gubahan untuk 50 buah lagu yang dikarang oleh berbagai-bagai pencipta lagu. Karyanya, *Essais en vers et en prose* (*Percubaan-percubaan Puisi dan Prosa*) pada 1797 mengandungi *Marseillaise*, *Adelaide et Monville* (cerita prosa jenis sentimental), dan sebilangan puisi.

Rouget de Lisle meninggal dunia di Choisy-le-Roi, Seine-et-Oise pada tahun 1836, dan abu mayatnya dipindah dari perkuburan Choisy-le-Roi ke Invalides pada 14 Julai 1915 semasa Perang Dunia I.

## Rujukan
Shrewsbury Township, York County, Pennsylvania

**Shrewsbury Township** merupakan sebuah bandar yang terletak di York County, Pennsylvania. Menurut bancian 2000, bandar tersebut mempunyai jumlah penduduk seramai 5,947. 

## Geografi
menurut Biro Bancian Amerika Syarikat "United States Census Bureau", bandar Shrewsbury Township mempunyai jumlah keluasan 75.8 KM&SUP2; (29.2 MI&SUP2;). 75.7 {km&sup2}; (29.2 {mi&sup2}; ) dari tanahnya dan 0.03% diselitupi air 

## Demografi
Menurut bancian 2000, terdapat 5,947 orang, 2,157 isi rumah, dan 1,729 keluarga hidup dalam bandar kepadatan penduduk 78.5/KM&SUP2; (203.4/MI&SUP2; ). Terdapat 2,206 unit rumah pada kepadatan purata 29.1/KM&SUP2; (75.4/MI&SUP2; ). Pecahan penduduk bandar adalah 98.52% berkulit putih, 0.30% Amerika Afrika, 0.03% peribumi Amerika, 0.45% bangsa asia, 0.00% Kepulauan Pasifik, 0.20% dari bangsa lain, dan 0.49% dari dua atau lebih (races-lumba/kaum). 0.92% dari populasi adalah berbangsa hispanik atau latin dari sebarang bangsa. 

Terdapat 2,157 rumah dari mana 33.8% menpunyai anak-anak bawah usia 18 tahun hidup bersama mereka, 71.3% adalah pasangan hidup bersama sudah kahwin, 5.2% mempunyai satu isi rumah wanita tanpa kehadiran suami, dan 19.8% adalah bukan-keluarga. 16.8% dari semua isi rumah terdiri dari individual dan 7.9% hidup bersendirian dan berusia 65 tahun atau lebih. Purata saiz isi rumah adalah 2.71 dan purata saiz keluarga adalah 3.04. 

Dalam bandar populasi bertabur dengan 24.5% bawah usia 18 tahun, 5.7% dari 18 untuk 24, 25.4% dari 25 untuk 44, 31.0% dari 45 untuk 64, dan 13.4% siapa adalah 65 tahun atau lebih. Purata usia adalah 42 tahun-tahun. Untuk setiap 100 wanita terdapat 98.6 lelaki. Untuk setiap 100 wanita berusia lebih 18 tahun, terdapat 96.8 lelaki. 

Purata pendapatan untuk isi rumah dalam bandar adalah $58,191, dan purata pendapatan untuk keluarga adalah $65,966. Lelaki mempunyai purata pendapatan $40,038 berbanding $30,391 untuk wanita. Pendapatan per kapital untuk bandar adalah $24,841. 3.8% dari populasi dan 2.2% dari keluarga adalah bawah paras kemiskinan. Daripada keseluruhan penduduk hidup dalam kemiskinan, 5.0% adalah bawah usia 18 tahun dan 1.9% adalah 65 atau lebih tua.
Bahagian Kemajuan Wilayah Persekutuan

**Bahagian Kemajuan Wilayah Persekutuan** merupakan salah satu daripada bahagian di Jabatan Perdana Menteri sebelum bergabung dengan Urusetia Perancangan Lembah Klang untuk membentuk Bahagian Kemajuan Wilayah Persekutuan dan Perancangan Lembah Klang. Pengisytiharan disempurnakan melalui Surat Pekeliling Bil. 4/97, berkuatkuasa mulai 1 Mac 1996

## Pautan luar
* http://www.bkwpplk.gov.my/
Andvari

Dalam mitos Norse, **Andvari** merupakan orang kerdil "dwarf".  Andvari tinggal di bawah air terjun.  Andvari mempunyai kuasa untuk bertukar menjadi ikan bila-bila masa dia mahu. Andvari mempunyai cincin hikmat bernama Andvaranaut, yang membantunya menjadi kaya. Dalam versi Richard Wagner Andvari dikenali sebagai Alberich. 

Loki menangkapnya (dengan jala dibekalkan oleh Ran) dan memaksanya menyerahkan emasnya dan Andvarinaut.  Andvari menyumpah Andvaranaut dengan ancaman bahawa Andvaranaut akan memusnahkan sesiapa sahaja yang memilikinya, menyebabkan (tanpa dapat dielak) banyak bencana.  

## Lihat juga
* Sigurd
* Brunhilde
* Fafnir
* Hreidmar
Bukit Palong

**Bukit Palong** merupakan sebuah bukit yang terdapat di Negeri Sembilan, Malaysia. Tingginya 645 meter.

Bukit Palong mempunyai kawasan hutan Dipterokarp Bukit, dan hutan Dipterokarp Atas.
Hempedu bumi

**Hempedu bumi** (juga dikenali sebagai **pokok akar cerita**) ialah sejenis pokok yang banyak dijumpai di India, Thailand dan mudah dijumpai di tanah gambut. 

Hempedu bumi merupakan satu tumbuhan herba semusim yang tumbuh menegak. Tingginya boleh mencapai 60-70 cm. Daunnya berwarna hijau pekat, licin dan tersusun secara  bersilang. Bentuk daun itu bujur, runcing di hujung dan nipis di pangkal.

Daun hempedu bumi ini boleh dijadikan ubat untuk menurunkan darah tinggi disamping merawat penyakit kencing manis. Cara menjadikannya ubat ialah merebus daun tersebut untuk mengambil airnya supaya boleh diminum. Daun ini juga boleh merawat luka dengan cara menumbuk lumat daun tersebut dan letakkannya pada luka tersebut. 

Kandungan bahan kimia daun ini membolehkan ia memecahkan molekul-molekul lemak yang ada di sekeliling salur darah yang tersumbat yang menyebabkan tekanan darah tinggi meningkat. Air rebusan daun ini yang pahit telah merangsangnya supaya memecahkan molekul lemak.

## Pautan luar
*  Hempedu Bumi dalam perubatan tradisional
* http://melur.com/myherba.asp?plant_id=4
* http://www.mardi.my/bdc/herba/bm/HempeduBumi.html
Gunung Telapak Buruk

**Gunung Telapak Buruk** (Jawi: ڬونوڠ تلاڤق بوروق),  juga dikenali sebagai **Telapa Buruk** atau **Telapak Buruk**, merupakan sebuah gunung yang terletak di antara Kampung Ulu Klawang, Jelebu dan Pantai, Seremban, Negeri Sembilan Darul Khusus, Malaysia.  Berdiri pada ketinggian setinggi 1,193 meter (3,913 kaki) dari aras laut, ia merupakan puncak ketiga tertinggi di Negeri Sembilan dan puncak tertinggi yang sepenuhnya berada di dalam negeri tersebut.

Gunung Telapak Buruk menjadi tumpuan pendaki gunung untuk mendaki di Negeri Sembilan kerana ia merupakan antara gunung tertinggi di negeri itu.

Gunung ini terletak pada latitud 2°50'28" U dan longitud T102°04'14" T.

## Infrastruktur
Di atas gunung ini terdapat menara pemancar telekomunikasi milik TM dan CelcomDigi. Pemancar TV dan radio di Gunung Telapak Buruk meliputi kawasan Seremban, Jelebu, Rembau utara, Jempol, Kuala Pilah, dan  Port Dickson di Negeri Sembilan, sebahagian kawasan barat Pahang seperti Triang, dan sebahagian selatan Selangor.

## Bangkai pesawat
Sebuah bangkai pesawat pengebom  dilaporkan dijumpai di gunung tersebut. Dikenali sebagai  *Snake*, pesawat pengebom RAF B-24 Liberator KL654/R yang membawa lapan kru berlepas dari Kepulauan Cocos, Australia dalam satu misi pembekalan semula (*resupply*) pasukan Force 136. Namun pesawat itu dilaporkan tidak tiba di lokasi yang telah ditetapkan dan seminggu kemudian, pesawat itu dilaporkan terhempas pada 23 Ogos 1945 ketika Perang Dunia Kedua.

Sebahagian bangkai pesawat malang itu ditemui pada 1996 di Negeri Sembilan sebelum ‘pencarian rasmi’ dilakukan pada 22 Disember 2006. Tiga tahun kemudian, ekskavasi yang dilakukan pada 29 Ogos 2009 menemui 80 cebisan tulang kru pesawat tersebut. Kesemua cebisan tulang itu telah diserahkan kepada Penasihat Pertahanan Tentera British, Kapten Kenneth Taylor dan disemadikan dengan penuh adat ketenteraan di Tanah Perkuburan Perang Cheras, Kuala Lumpur pada 18 Oktober 2012, sambil disaksikan oleh waris dan ahli keluarga kru terlibat.

## Jenis hutan
Profil hutan di gunung ini terdiri daripada Hutan Dipterokarp Bukit dan Hutan Dipterokarp Atas. Terdapat banyak tumbuhan di sekitar hutan di gunung ini yang mempunyai nilai-nilai perubatan.
## Rujukan
  

## Pautan luar
* Gunung Telapak Buruk
* B-24 Liberator Wreck at Gunung Telapak Buruk <br>The remains of this RAF plane and its crew were lost for decades, nearly engulfed by the Malaysian jungle.
Gunung Bekok

**Gunung Bekok** merupakan sebuah gunung yang terdapat di Daerah Segamat, Johor, Malaysia. Tingginya 953 meter. 

Terdapat Hutan Lipur Sungai Bantang Bekok yang mempunyai keluasan 400 hektar di kaki gunung tersebut. Gunung Bekok mempunyai kawasan hutan Dipterokarp Bukit, dan hutan Dipterokarp Atas. Gunung ini terletak di kawasan Labis. Dikatakan gunung ini mempunyai spesies tumbuhan dari kumpulan terancam seperti pokok redan yang mana buahnya boleh dimakan tidak kurang juga spesies serangga yang tidak diketahui nama serta jarang dilihat. Landskap yang turut menarik perhatian pelancong ialah Air Terjun Sungai Bantang. 

Hutan lipur ini mula ditubuhkan pada tahun 1989 dan dimajukan dengan pesatnya pada tahun 1990. Kawasan ini terletak di dalam Hutan Simpan Labis dan berada di Kompartmen 17 seluas 210.93 hektar dan Kompartmen 18 seluas 156.28 hektar. Jarak antara Air terjun Sungai Bantang dengan bandar Segamat iaitu lebih kurang 64 km. dan 8 km dari Pekan Bekok. Tema "Destinasi Rekreasi Luar Anda" telah di perkenalkan oleh Pejabat Hutan Daerah Johor Utara, Segamat bagi tujuan perkhemahan dan perkelahan.

## Kemudahan

Terdapat kemudahan asas yang telah disediakan seperti jambatan, tangga, tempat meletak kenderaan, tempat riadah, tandas awam, tempat persalinan pakaian dan sebagainya. Bagi mereka yang gemar berkhemah, kawasan tapak perkhemahan ada disediakan di sekitar hutan lipur ini.

## Rujukan
Gunung Angsi

**Gunung Angsi** ialah sebuah gunung yang terletak di antara Ulu Bendul, Kuala Pilah dan Senawang, Seremban, Negeri Sembilan, Malaysia dan mempunyai ketinggian setinggi 825 meter (2,702 kaki). Ia merupakan salah satu tarikan bagi Hutan Rekreasi Ulu Bendul dan terbuka bagi pendakian. Gunung Angsi terletak di dalam hutan lipur yang telah ditubuhkan pada tahun 1972 dengan luas kawasan pembangunan ketika itu adalah 6.9 hektar.

Pendakian Gunung Angsi biasanya mengambil masa selama empat jam yang melalui laluan trek sepanjang 4.5 kilometer sepanjang Sungai Batang Terachi. Dari puncak Gunung Angsi, pendaki boleh menikmati pemandangan kawasan bandar raya Seremban dan juga gunung-ganang di sepanjang ekor selatan Banjaran Titiwangsa seperti Gunung Telapa Buruk, Gunung Berembun, Gunung Datuk dan Gunung Tampin. Ia agak mencabar dan pendaki boleh tersesat sekiranya tidak biasa dengan denai hutan, di tambah dengan laluannya yang amat mencabar.

Hutan Ulu Bendul merupakan hutan simpanan yang kaya dengan pelbagai pokok tropika seperti pokok meranti, pokok keruing, damar hitam, dan pokok mersawa.

Sebuah pusat peranginan bukit kecil pernah bertapak di Gunung Angsi pada awal abad ke-20 yang menempatkan sebuah banglo, terletak pada ketinggian  dari aras laut.

## Sejarah lisan
Gunung ini diceritakan menempatkan seorang ketua suku bernama Dato' Paroi yang mampu menjelma menjadi seekor harimau jadian malah menjadi penghulu kepada semua harimau yang berkeliaran di Negeri Sembilan; gunung ini dikatakan menjadi tempat semua ekor harimau ini bertumpu untuk berguru silat dan mengaji dengannya. Ia pernah menjadi tempat keramat dikunjungi orang Melayu dan Cina setempat memberi hadiah penghormatan kepadanya pada abad ke-19.

## Galeri

Banjaran Titiwangsa di Seremban.jpg|Pemandangan Banjaran Titiwangsa di Senawang. Dari kiri ke kanan: Gunung-gunung Telapak Buruk, Berembun dan Angsi
Angsi Mountain 2.jpg|Dilihat dari Jambatan Bukit Putus
Sungai Gadut name sign small from train interior.jpg|Dilihat dari Stesen Komuter Sungai Gadut


## Lihat juga

* Bukit Putus

## Rujukan


## Pautan luar
Gunung Belumut

**Gunung Belumut** yang terletak di Daerah Kluang ialah gunung ketiga tertinggi di negeri Johor, Malaysia. Tingginya 1,010 meter, sedangkan tinggi Gunung Ledang yang merupakan gunung yang tertinggi di negeri ini 1,276 meter.

Gunung Belumut mempunyai hutan Dipterokarp Bukit, dan hutan Dipterokarp Atas. Perkataan "Belumut" merujuk kepada batang-batang pokok yang dilitupi oleh tumbuhan-tumbuhan hijau. Serupa dengan banyak hutan di Malaysia, terdapatnya harimau di gunung ini. Bagaimanapun, harimau Malaysia biasa takut akan manusia dan akan menyembunyikan diri. Walaupun demikian, Gunung Belumut pernah ditutup buat sementara waktu pada pertengahan 1990-an disebabkan seekor harimau yang menyerang ternakan di sebuah kampung di sana.

Salah satu tarikan gunung ini ialah "Batu Mahkota", sebuah batu yang kelihatannya seolah-olah satu mahkota raksasa, dan dapat dilihat selepas penggembaraan berjalan kaki selama dua jam.

## Rujukan


## Pautan luar
* Laman web Gunung Online
* Pemandangan 360 Darjah Gunung Belumut, Kluang, Johor
Gunung Sumalayang

**Gunung Sumalayang** merupakan sebuah gunung yang terdapat di Daerah Kota Tinggi, Johor, Malaysia. *Gunung Sumalayang* mempunyai ketinggian setinggi 615 meter.  Kedudukannya terletak di daerah Kota Tinggi. 

Gunung Sumalayang mempunyai kawasan hutan Dipterokarp Bukit, dan hutan Dipterokarp Atas. Kedudukannya yang agak terpencil di kawasan Ulu Sedili, ditambah lagi tiada jalan perhubungan yang baik menyebabkan kawasan gunung itu jarang dimasuki orang. Gunung ini mempunyai banyak rahsia yang belum disingkap, bahkan mungkin ada yang tidak tahu di mana letaknya gunung tersebut. Hanya kenderaan pacuan empat roda (4WD) yang sesuai digunakan untuk masuk ke kaki gunung Sumalayang memandangkan jalan balak lama yang dibuka pada 1970-an mengalami banyak kerosakan, berlubang-lubang, berlurah akibat hakisan air, selain jambatan kayu yang runtuh dan dihanyutkan air sungai.

Cabaran yang besar ialah melalui lopak air yang dalam, kayu balak merentangi jalan, parit besar yang hanya diletak beberapa kayu kecil sebagai jambatan, jalan yang licin dan berselut. Pada ketinggian 700 kaki dpl keadaan laluan beransur curam hingga tiba di puncak bukit pada ketinggian 950 kaki dpl.

## Rujukan
Gunung Pulai

**Gunung Pulai** merupakan sebuah gunung yang terdapat di Daerah Kulai, Johor, Malaysia. **Gunung Pulai** mempunyai ketinggian setinggi 654 meter. 

Gunung Pulai mempunyai kawasan hutan Dipterokarp Bukit, dan hutan Dipterokarp Atas. Terdapat Stesen Pemancar TV dan radio meliputi daerah-daerah Johor Bahru, Pontian, Kulai, Kota Tinggi dan Kluang. Pemancar ini juga menjangkau ke Singapura dan Batam, Kepulauan Riau, Indonesia dan juga dan pulau-pulau yang berdekatan di Indonesia.

Sistem 'troposcatter' telah dipasang di puncak Gunung Pulai dengan Kuching, Sarawak bagi meningkatkan perhubungan telefon antara Malaysia Barat dan Malaysia Timur pada tahun 1970. Hubungan kawat SEACOM juga telah dipertingkatkan sejak 1967.

## Rujukan
Gunung Lumutan

**Gunung Lumutan** merupakan sebuah gunung yang terdapat di negeri Sabah Negeri di bawah Bayu, Malaysia. **Gunung Lumutan** mempunyai ketinggian setinggi 1,318 meter. 

Gunung Lumutan mempunyai kawasan hutan Dipterokarp Bukit, hutan Dipterokarp Atas dan kawasan hutan Montane.

## Rujukan


## Pautan luar
KRI Kobra

**KRI Kobra** (867) telah dirasmikan pada 14 April 2003 oleh Panglima TNI Jenderal Endriartono Sutarto di Dermaga Komando Lintas Laut Militer (Kolinlamir) Priok Jakarta. TNI AL KRI Kobra dibina oleh  Fasilitas Pemeliharaan dan Perbaikan (Fasharkan) dengan kos Rp 12  juta bagi pihak tentera laut Indonesia.

Turut hadir dalam majlis perasmian tersebut adalah KSAL Laksamana Benard Kent Sondakh, Wakil KSAD Letjen Soemarsono, Wakil KSAU Marsda Wartoyo, Panglima Kostrad Letjen Bibit Waluyo, Panglima Komando Armabar Laksda Mualimin Santosa, dan Kapolda Metro Jaya Irjen Pol. Makbul Padmanagara.

Dalam upacara tersebut juga diadakan penyerahan jawatan komandan dan penyematan tanda pangkat bagi Kapten (L) Edi Haryanto sebagai pemerintah KRI Kobra yang pertama.
Kejuruteraan kimia

**Kejuruteraan kimia** merupakan aplikasi sains, matematik, dan ekonomi kepada proses menukarkan bahan mentah atau kimia kepada bentuk yang lebih berguna atau berharga.

Kejuruteraan kimia merangkumi reka bentuk dan baik pulih proses kimia untuk pengilangan besar-besaran. Nama sebenar adalah tidak padan  disebabkan kerja jurutera kimia termasuk lebih kepada pengatahuan fizikal berbanding kimia. Disebabkan gelaran 'jurutera kimia' menyumbang kepada salah faham ini, ramai jurutera kimia digaji di bawah gelaran 'jurutera proses'.

Perbezaan antara kejuruteraan kimia dengan kimia boleh digambarkan dengan melihat contoh proses penghasilan jus oren. Pakar kimia menyelidik di dalam makmal menyiasat dan menjumpai pelbagai jalan untuk mengeluarkan jus dari oren. Mekanisma termudah adalah memotong buah oren kepada separuh dan menekan oren menggunakan mesin jus manual. Cara yang lebih rumit dijumpai adalah dengan mengupas dan menggelek oren untuk mendapatkan jus. 

Sesebuah syarikat kemudiannya akan menggaji jurutera kimia untuk mereka kilang untuk menghasilkan beberapa tan jus oren setiap tahun. Jurutera kimia akan menyiasat semua cara yang ada untuk menghasilkan jus oren dan menilai kesemua cara tersebut mengikut daya ekonomi. Jadi, walaupun kaedah jus secara manual adalah mudah, ia tidak ekonomi untuk menggaji beberapa ribu orang untuk menghasilkan jus oren secara manual. Oleh itu, cara yang lebih murah digunakan (kemungkinannya teknik *kupas* dan *gelek*.)  Kaedah termudah bagi penghasilan di dalam makmal tidak semestinya cara paling ekonomi untuk sesebuah kilang.

Proses yang digunakan oleh jurutera kimia (contoh. penyulingan atau penambahan klorin) dikenali sebagai operasi unit dan mengandungi tindak balas kimia dan/atau proses pemisahan.

Dua hukum fizik yang menjadi asas reka bentuk kejuruteraan kimia adalah keabadian jisim dan keabadian tenaga. Pergerakan jisim dan tenaga melalui proses kimia dipertimbangkan menggunakan imbangan jisim dan tenaga yang menggunakan hukum ini pada keseluruhan kilang, unit operasi, atau bahagian peralatan tertentu. Dalam melakukan ini, jurutera kimia menggunakan prinsip termodinamik, tindak balas kinetik dan fenomena pengangkutan. Kerja melakukan tugasan ini pada masa kini dibantu oleh simulator proses, yang merupakan model aturcara rumit yang mampu menyelesaikan imbangan jisim dan tenaga, dan biasanya mempunyai model dalaman untuk simulasi unit operasi biasa.

## Topik dan bidang berkaitan

Pada masakini kejuruteraan kimia merupakan bidang yang luas yang merangkumi bidang dari bioteknologi dan nanoteknologi sehingga pemprosesan mineral.
*Kejuruteraan biokimia
*Kejuruteraan bioperubatan
*Bioteknologi
*Seramik
*Alam sekitar
*Dinamik cecair
*Pemindahan haba
*Sejarah kejuruteraan kimia
*Pemindahan jisim
*Sains mineral
*Teknologi nano
*Reaktor
*Proses pemisahan (lihat juga: Pemisahan campuran)
**Proses membran
**Proses penyulingan
**Proses penghabluran
*Termodinamik
*Teknologi zarah
*Polymer
*Kawalan proses
*Reka bentuk proses)
*Pulpa dan kertas

## Pautan luar
*Tapak Akademik Jurutera Kimia seluruh dunia 
*American Institute of Chemical Engineers (USA)
*Institute of Chemical Engineers (UK)
Sumatera Utara

**Sumatera Utara** (bahasa Indonesia: **Sumatra Utara**) ialah sebuah provinsi 
yang terletak di Pulau Sumatera, bersempadan dengan Aceh di 
sebelah utara dan dengan Sumatera Barat serta Riau di sebelah selatan. Ibu negeri provinsi Sumatera Utara ialah Kota Medan. 

Provinsi ini merupakan tanah bangsa melayu yang hidup diperbatasan pesisir samudera dan suku Melayu yang di pesisir Himalaya.&#91;&#93;

## Senarai daerah (kabupaten) dan bandar di Sumatera Utara



## Pautan luar
* Situs Web Resmi
* http://ngo.or.id/pkbisu/
* North Sumatra Tourism Board

## Rujukan

→→
Kabupaten Aceh Barat

**Kabupaten Aceh Barat** adalah salah satu kabupaten di Aceh, Indonesia.

Kabupaten Aceh Barat telah dimekarkan kepada 3 Daerah Tingkat II sejak tahun 2000-2003, iaitu:
# Aceh Barat dengan ibu kota Meulaboh
# Aceh Jaya dengan ibu kota Calang
# Nagan Raya dengan ibu kota Sukamakmue
# Simeulue dengan ibu kota Sinabang

Semenjak pemecahan wilayah, Kabupaten Aceh Barat menyusut menjadi kurang dari separuh wilayahnya dan kecamatan yang berbaki adalah sebagai berikut:
# Pantee Ceureumin
# Kaway XVI
# Sungai Mas
# Woyla
# Arongan Lambalek
# Johan Pahlawan
# Samatiga
# Bubon
# Meureubo
# Woyla Timur

## Rujukan
Kabupaten Aceh Besar

**Kabupaten Aceh Besar** adalah salah satu kabupaten di Aceh, Indonesia. Sebelum dimekarkan di akhir tahun 1970-an, ibu kota Aceh Besar adalah kota Banda Aceh, namun kini digantikan oleh Kota Jantho.

## Profil
Kabupaten Aceh Besar terletak di hujung barat daya Provinsi NAD dan merupakan titik awal dari Banda Aceh menuju daerah Aceh dan Sumatera lainnya. Kabupaten Aceh Besar juga merupakan tempat kelahiran pahlawan perjuangan nasional Cut Nyak Dhien yang berasal dari Lampadang.

## Wilayah
Kabupaten Aceh Besar di sebelah barat, timur dan utaranya dibatasi dengan Lautan Hindi, Selat Melaka dan Teluk Benggala, yang memisahkannya dengan Pulau Weh, tempat di mana kota Sabang berada.

Sedang untuk wilayah darat, Aceh Besar bersempadan dengan kota Banda Aceh di sebelah utara, Kabupaten Aceh Jaya di sebelah barat daya, serta Kabupaten Pidie di sebelah selatan dan tenggara.

Aceh Besar juga mempunyai wilayah kepulauan yang termasuk kecamatan Pulo Aceh, dan pernah menjadi markas besar Gerakan Aceh Merdeka. Akan tetapi pulau-pulau itu telah dibebaskan dari unsur GAM pada masa Darurat Tentera. Pulau-pulau utamanya adalah:
* Pulo Breh (atau pulau beras), dan
* Pulo Peunasoe (atau Pulau Nasi)

Lapangan Terbang Sultan Iskandarmuda berada di wilayah kabupaten ini.

Aceh Besar terbahagi atas kecamatan-kecamatan sebagai berikut:
# Baitussalam
# Darul Imarah
# Darul Kamal
# Simpang Tiga
# Darussalam
# Indrapuri
# Ingin Jaya
# Krueng Barona Jaya
# Kuta Baro
# Kuta Cot Glie
# Kuta Jantho
# Kuta Malaka
# Lembah Seulawah
# Lhoknga
# Leupung
# Lhoong
# Mesjid Raya
# Montasik
# Peukan Bada
# Pulo Aceh
# Seulimeum
# Simpang Tiga
# Sukamakmur

## Masakan istimewa
Kabupaten Aceh Besar terkenal dengan salah satu masakan istimewanya, iaitu Bolu manis ala Aceh yang berpusat di kecamatan Peukan Bada. Bolu ini terkenal dengan citarasanya yang khas, namun kesulitan pengembangan karena ketiadaan wang dan keadaan keselamatan yang masih belum stabil ketika bercuti ke Aceh.

## Lihat juga
* Senarai kabupaten dan kota di Indonesia
Kabupaten Aceh Selatan

**Aceh Selatan** adalah salah satu kabupaten di Aceh, Indonesia. Sebelum berdiri sendiri sebagai kabupaten autonomi, Aceh Selatan adalah sebahagian dari Kabupaten Aceh Barat. Pemisahan Aceh Selatan dari Aceh Barat ditandai dengan disahkannya Undang-Undang Darurat No. 7 Tahun 1956 pada 4 November 1956.

Kabupaten Aceh Selatan pada tanggal 10 April 2002 rasmi dimekarkan pula sesuai dengan UU RI Nomor 4 tahun 2002 menjadi tiga Kabupaten, iaitu:
# Aceh Barat Daya
# Aceh Singkil
# Aceh Selatan

Wilayah kecamatan terpadat penduduknya adalah Kecamatan Labuhan Haji diikuti oleh Kecamatan Kluet Utara, Sementara jumlah penduduk terkecil adalah Kecamatan Sawang. Sebahagian penduduk terpusat di sepanjang jalan raya pesisir dan pinggiran sungai.

## Kecamatan

* Bakongan
* Bakongan Timur
* Kluet Selatan
* Kluet Tengah

* Kluet Timur
* Kluet Utara
* Labuhan Haji
* Labuhan Haji Barat

* Labuhan Haji Timur
* Meukek
* Pasie Raja
* Sama Dua

* Sawang
* Tapak Tuan
* Trumon
* Trumon Timur

## Lihat juga
* Senarai kabupaten dan kota di Indonesia

## Rujukan

## Pautan luar
* Laman rasmi pemerintah Aceh Selatan